Adil al-Kalbani

Adil al-Kalbani (Arabic: عادل الكلباني) be a Saudi Arabian Muslim cleric wey serve as an Imam of de Great Mosque of Mecca.

 Biography 

 Early years den studies 
Na dem born Adil al-Kalbani insyd Riyadh on April 4, 1958 to poor emigrants from Ras Al Khaimah insyd de United Arab Emirates wey came to Saudi Arabia insyd de 1950s. Ein poppie use to work as a government clerk. Secof ein family dema financial situation, al-Kalbani take a job plus Saudi Arabian Airlines after he fini high school, whilst he dey attend evening classes at King Saud University.

Na Al-Kalbani ein first teacher insyd ein further Islamic studies be Hasan ibn Gaanim al-Gaanim. He study Sahih al-Bukhari, Jami` at-Tirmidhi den de tafsir of Ibn Kathir plus am. He sanso study plus Mustafa Muslim wey teach de tafsir of al-Baydawi at Imam Muhammad ibn Saud Islamic University.  He sanso study Akhir Tadmariyah plus Abdullah Ibn Jibreen den de Quran plus Ahmad Mustafa. Insyd 1994, he pass de government exam to cam be an Imam.

 Career as Imam 
After a brief stint working at de mosque insyd Riyadh Airport, he move on to working as an Imam at de more prominent King Khalid Mosque. He once dream say na that cam be de imam at de Great Mosque of Mecca; two years later, insyd 2008, na he be selected by King Abdullah to lead de tarawih prayers at de mosque.

Insyd Japan ein city of Bandu, a center of Minhaj-ul-Quran be visited by Al-Kalbani on June 30, 2013. 

Na Al-Kalbani say he no be a Shaykh (an authority insyd religious matters) buh a Qari. 

 Ein life matter 
He get two wifeys den twelve kiddies.

 Views 

 Church bells 
Insyd a tweet, al-Kalbani state say de non-existence of church bells insyd Saudi Arabia please am.

 Mecca crane collapse 
Al-Kalbani criticise a tweet from a Saudi poet wey say dat de cranes wey collapsed insyd Mecca "fall to de ground in prayer". Al-Kalbani say na dis be de "stupidest kind of nonsense". He sarcastically suggest say de oda cranes no collapse secof dem be "liberal".

 Segregation of men den women 
He criticise de current situation of gender segregation insyd mosques, wer women be "completely isolated" from men den only connected via a microphone. He call dis a "phobia of women".Archived at Ghostarchive and the Wayback Machine: 

 Shias 
Insyd an interview plus de BBC, al-Kalbani declare Twelver Shias as apostates, wich trigger a backlash from followers of de sect insyd Saudi Arabia. Insyd 2019, however, he retract ein position after reading a book by fellow scholar Hatim al-Awni, wey dey state say he no longer dey consider as apostates those wey "dey believe insyd one God, chop wona halal meat, den prostrate toward wona Qibla direction of Mecca".

 Stance on musical instruments 
Insyd a fatwa, al-Kalbani consider singing to be permissible under Islamic law, buh he retract am insyd 2010. Insyd 2019, he backtrack on ein retraction den san consider am permissible. Na al-Kalbani attend a religious singing event. Na dem purportedly use a flute.

 Filmography 

Insyd November 2021 he appear insyd a promotional video give Combat Field - Riyadh Season 2021.

 References 

 External links 

Category:Human
Category:1959 births
Category:Saudi Arabian Quran reciters
Category:Muslim scholars of Islamic jurisprudence
Category:King Saud University alumni
Category:Academic staff of Imam Muhammad ibn Saud Islamic University
Category:Critics of Shia Islam
Category:People wey komot Riyadh
Category:Saudi Arabian Islamic religious leaders
Category:Sunni imams
Category:Saudi Arabian Sunni Muslim scholars of Islam
Category:Saudi Arabian people of African descent
Category:Saudi Arabian Salafis
Category:Saudi Arabian imams
Category:20th-century imams
Category:21st-century imams
Category:Saudi Arabian people of Emirati descent
Category:Imams of Masjid al-Haram
Category:Imams of two holy Mosques
Category:2026 Wiki Dey Love Ramadan Contributions